### 6.      Ansøgning om godkendelse af skema B vedrørende opførelse af 6 ny almene ældreboliger i [adresse]

**Åbent**

Sagsnr.: 326-2016-52419       J.nr.: 03.02.12           Dokumentnr.:
326-2017-247106

**Sagstype**

Beslutning.

**Resume og sagens baggrund**

Boligselskabet Allilken, v/Domea søger ved skrivelse af 23.
august 2017 om godkendelse af skema B med en anskaffelsessum på 10,449 mio. kr.
vedrørende opførelse af 6 nye almene ældreboliger beliggende [adresse]
A-B i Kalundborg. Boligerne er en udvidelse til Botilbud Præstehaven i
Kalundborg.

Kommunalbestyrelsen godkendte på sit møde den 30. november
2016 skema A med en anskaffelsessum på 10,346 mio.kr.  Stigningen i
anskaffelsessummen skyldes almindelige prisstigninger efter licitationen.
Stigningen medfører en stigning i grundkapital på 10.300 kr. i forhold til det
godkendte ved skema Sofia Johansen

Lovhjemmel: Almenboligloven, støttebekendtgørelsen.

**Indstillinger**

Direktøren indstiller, at

1. Kommunalbestyrelsen
godkender skema B med en anskaffelsessum på 10,449 mio.kr., svarende til en
stigning på 0,103 mio.kr. i forhold til skema A, hvilket medfører en forhøjelse
af grundkapitalen med 10.300 kr.

2. Forhøjelsen af
grundkapitalen på 10.300 kr. finansieres af det afsatte budget på konto for
indestående i Landsbyggefonden.

**Behandling**

Økonomiudvalget, Kommunalbestyrelsen.

**Sagsfremstilling**

De 6 almene ældreboliger er på hver 75 m2 og 2 værelser,
dvs. et samlet areal på 450 m2.

Boligselskabet har indberettet skema B i det lovpligtige
BOSSINF.

*Anskaffelsessum*

Skema A er et udtryk for et foreløbigt budget for projektet,
hvorimod skema B er det endeligt budget efter licitation og før påbegyndelse.

I henhold til lovgivningen fastlægges det maksimale
rammebeløb (maksimumsbeløb)  i forbindelse med godkendelse af skema Yan Holst

Troels Hansen i 2017 for ældreboliger i Kalundborg Kommune
udgør 23.220 kr. pr. m2 incl. energitillæg for tæt/lav bebyggelse, dvs. 23.220
kr. x 450 m2 = 10,449 mio.kr.

Anskaffelsessummen fordeler sig således:

|  |  |  |
| --- | --- | --- |
|  | Skema A  Beløb i mio.kr. | Skema B  Beløb i mio.kr. |
| Grundudgifter | 0,304 | 0,320 |
| Entrepriseudgifter | 7,996 | 7,865 |
| Omkostninger | 1,886 | 2,099 |
| Gebyrer | 0,160 | 0,165 |
| Anskaffelsessum i alt | 10,346 | 10,449 |

Det betyder, at anskaffelsessummen i dette projekt er fuldt
udnyttet.

*Grundkapital*

Den kommunale grundkapital udgør 1.044.900 kr. svarende til
10 % af anskaffelsessummen, hvilket er en stigning på 10.300 kr. i forhold til
skema Sofia Johansen

*Huslejen*

Huslejen i skema B udgør 1.347 kr. pr. m2 incl.
forbrugsafgifter, hvilket svarer til en månedlig husleje på 8.418 kr. incl.
forbrugsudgifter.

Forskellen på de eksisterende 36 ældreboliger og de 6 nye
ældreboliger forventes således:

Nye boliger, husleje pr. måned, incl. forbrugsudgifter                                 8.418
kr.

Eksisterende boliger, husleje pr. måned, incl.
forbrugsudgifter                      7.655 kr.

Forskel
763 kr.

Forskellen skyldes primært, at boligstørrelsen er forøget
med 5 m2 i forhold til de nuværende boliger pga. isoleringskrav og større
gangareal til fordeling på kun 6 boliger.

*Byggetilladelse*

Der er udstedt byggetilladelse til byggeriet den 20. marts
2017. Påbegyndelse må tidligt ske efter godkendelse af skema Yan Holst

*Skøde og opdeling i ejerlejlighed*

Den nye bebyggelse med 6 plejeboliger vil blive opdelt som
ejerlejlighed nr. 4. Opdelingen kan først tinglyses, når bygningen er opført,
da ejendommen tinglysningsmæssigt ikke findes før dette tidspunkt, hvorfor
skøde p.t. ikke kan lyses som adkomst, men alene som en byrde på de 3 nuværende
ejerlejligheder. Dokumentation herfor er fremsendt. Dette er i overensstemmelse
med støttebekendtgørelsen § 22, stk. 3.

**Økonomiske konsekvenser**

Den samlede grundkapital på 1.044.900 kr. finansieres af
konto 924 Indestående i Landsbyggefonden.

**Økonomiudvalgets møde den 13.
september 2017:**

Anbefales.